Беларусі відавочна не хапае іміджавага кіно. Каб гледачы ўбачылі нашыя традыцыі і гісторыю і хацелі б адправіцца да нас у падарожжа. Каб іх зацікавіў наш менталітэт і тое, як мы жывем тут, пасярод Еўропы. Каб шведы спрачаліся паміж сабою – якая ж ідэя беларускага народа? Каб іспанцы задавалі пытанні – дык хто меў рацыю ў падзеле Рэчы Паспалітай? Каб для французаў склаўся яскравы вобраз беларускага кахання, а італьянцы даведаліся, што наша мова – другая ў свеце па мілагучнасці пасля іхняй роднай мовы. Відавочна, што для гэтага трэба, каб самі беларусы ведалі адказы на такія простыя і важныя пытанні.